มีเพศสัมพันธ์กับแฟนวันที่ 22/8/2562 แล้วถุงยางแตกก็เลยออกไปซื้อยาคุมฉุกเฉินทานทันที ประจำเดือนครั้งที่แล้วมาวันที่ 3/8/2562 อยากทราบว่า ถ้าประมาณวันที่ 3/9/2562 ถ้าประจำเดือนยังไม่มา สามารถกินยาขับสตรีเพื่อป้องกันการตั้งครรภ์ได้ไหมคะ หรือมีวิธีอื่นแก้ไขไม่ให้ตั้งครรภ์ได้ไหมคะ ขอบคะ
สวัสดีค่ะ หากได้รีบทานยาคุมฉุกเฉินทันทีหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ยังถือว่าน้อยอยู่ค่ะสำหรับประจำเดือนนั้น ยาคุมฉุกเฉินอาจมีผลทำให้ประจำเดือนมาช้ากว่ากำหนดได้ ดังนั้น หากประจำเดือนไม่มาในวันที่ 3 ก.ย. ก็ควรรอประจำเดือนต่อไปก่อน ไม่ควรทานยาสตรีหรืออื่นๆ เพราะอาจยิ่งทำให้ประจำเดือนมาผิดปกติ และสมมุติหากมีการตั้งครรภ์เกิดขึ้นจริง ยาสตรีก็ไม่ได้ช่วยป้องกันการตั้งครรภ์หรือทำให้เกิดการแท้งออกมาได้แต่อย่างใดค่ะ